Республикабыҙҙа Бөтә Донъя фольклориадаға етди әҙерлек бара. Июль айы башында ҡунаҡсыл башҡорт ере төрлө милләт вәкилдәренең ижади коллективтарын ҡаршы аласаҡ.3 июлдә Өфөлә алтынсы бөтә донъя фольклориада башлана. Унда 50 илдән 1500 яҡын кеше ҡатнашасаҡ. Бындай сара төбәктә генә түгел, Рәсәйҙә беренсе тапҡыр ойошторола. Башҡалала булғандан һуң ҡунаҡтар ҡала һәм райондарға ла сәфәргә сыға. Сибайға бер төркөм сит ил ҡунаҡтарының 8 июлдә килеүе көтөлә. Сарала төрлө илдәрҙең фольклор коллективтары үҙ-ара музыка, бейеү, ҡул эштәре һәм кәсептәр сәнғәте, халыҡ уйындары һәм йолалар ярҙамында аңлашасаҡ.